  Виталий Пронин Арлыдоослэн нуналзылы сӥзьыса, шоркар мӧйыосты шумпоттыны малпаз - толэзьлы быдэ автобусэн, троллейбусэн яке трамваен 40 пол дунтэк ветлыны луонлык сётӥз. Но пусъёно: та карта городысь вань пенсионеръёслы чакламын ӧвӧл. Кузьым сётӥське соослы гинэ, кинъёс кунлэсь нокыӵе юрттэтсэ уг басьто. Сыӵеос Ижын 69 сюрслэсь ятыр лыдъясько. Городлэн бюджетысьтыз талы учкемын ог 283 миллион манет.- Картаез басьтон понна арлыдоослы Ижысь МФЦ-осы лыктоно. Сьӧре одно ик кутоно паспортэз но пенсионер луэмез возьматӥсь удостоверениез. Куриськон гожтэм бӧрсьы 2 арня куспын вазиськисьлы электрон карта сётӥське. Мӧйы мурт толэзь куспын 40 пол ветлыса уг вутты ке, поездкаос вуоно толэзьлы уг выжо. Семьяысь мукет арлыдоос та картаен ворттылыны уг быгато - отчы пенсионерлэн нимыз-тулыз пусйиське, - валэктӥз Иж город администрациысь калыклы улон-вылонын юрттэт сётонъя управленилэн кивалтӥсез Мария Васильева.Ольга Корепанова Туспуктӥз А. Горбунов  